lflage/wiki-talks huggingface dataset:
Euverlèk:Veurbörch

message: Kiek Neerhaof es väörgenger of synoniem?--81.207.113.94 14 sep 2009 00:10 (CEST)
replies: text: Zuug mien aanvöllinge in Veurbörch. Pivos 14 sep 2009 22:36 (CEST)
replies: text: :De väörbeelde make dudelek dat 't hie öm e synoniem van neerhaof geet. De twie lemma's mótte dus geïntegreerd waeëre. Nèms dich dat vör dieng raeëkening?--Mergelsberg 15 sep 2009 00:26 (CEST)
replies: text: ::Ich dach net dat mien veurbeelde aantoane dat d'r 'n versjil is tösje 'ne neerhaof en 'n veurbörch. Nao mien meining mótte dees tweë óngerwerpe dus gesjeije blieve en neet waere geïntegreerd. Bie anger wiki's zint dees óngerwerpe ouch gesjeije. Zuug wiki-nl, wiki-de, wiki-en enz. Pivos 15 sep 2009 11:18 (CEST)
replies: text: :::Vergeliekinge mèt aander wiki's zeunt laestig ömdat d'r Euregio 'n oetzoonderlek lang permanaent bewónde historie haat in dis kwestie. Óp grrond van wat zjuus wert dat oondersjeed dao gemakd. Zówste zoe vreuntelek wille zieë öm 't versjil tösje 'ne neerhaof, dae deel oetmakt van 'n motte, en 'n veurbörch hie effe neer te sjrieve? Ich zeen dao allèng e versjil in d'r boewtied (Versjterkinge van 't mottetype zeunt owwer) èn in terminologie. D'r term motte wie 'ch dem gebroek is in Nederland minder couraant in gebroek; dao haat 't d'r neet zoeväöl es wie in Limburg, óp 't Belsj of in Fraankriek.--Mergelsberg 15 sep 2009 14:57 (CEST)

text: Nog èns ter verdudeliking. 'ne Neerhoaf is 'n verzameling van (economie)geboewe gelaege bie b.v. 'n motte, de neerhoaf is neet bedoeld ter verdediging van de motte of de börchtaore. Bie 'ne aanval op de motte of börchtaore vluchde de luuj mètein nao de motte of börchtaore. 'n Veurbörch heuërt bie 'n hoofbörch mèr ligk hie los van en is bedoeld ter eësjte verdediging van dees hoofbörch. Bie 'n veurbörch zint economiegeboewe in ein gebouw biejeingebrach en de ingank is in 'n paortgeboew, geintegreert in de veurbörch, opgenóme. De hoofbörch kènt allein waere bereik via de paort in de veurbörch. Es me de hoofbörch wilt innumme zal me eësj de veurbörch mótte zeen te verovere. Neerhaof en veurbörch zint tweë versjillende dènger.  Pivos 15 sep 2009 20:51 (CEST)
replies: text: :Miech liek d'n oetlègk vaan Pivos dudelek, 't gief wel degelek versjèl tösse de twiee. Wies diech (Mergelsberg) d'n term gebruuk is neet vaan belang. -  Pahles 16 sep 2009 09:09 (CEST)

message: Boerum hèt dit artikel "Veurbörch (kesjteël)"? Gief 't nog aander "veurbörchte", zoetot v'r nog 'ne VP mote aonmake? Zoe neet, daan zouw iech dit artikel verplaotse nao "Veurbörch". -  Pahles 16 sep 2009 11:15 (CEST)
replies: text: :Ich kèn gèng aander veurbörchte. 't Inmiddels officieel aafgesjafte Voorgeborchte neunt me in 't plat ooch e-zoe of de Väörhèl.--Mergelsberg 16 sep 2009 12:57 (CEST)
replies: text: ::Pahles haet geliek. De verwiezing nao kesjteël kènt weg. Pivos 16 sep 2009 11:53 (CEST)
thread_title:  Naom artikel
Euverlèk:Limburg an der Lahn

message: Hey, in dit artikel steit dèks 't woord 'Duits'. Mer iech höb altied gedach tot dit in 't Valkebergs 'Duutsj' is. En neet op z'n Mestreechs, gewoen Duits.
Gebroeker:Ortjens 29 sep 2009 16:30
replies: text: Doe höbs geliek, die ièrsjte zin sjting in 't Mestreechs ;). Iech höb 't aangepas.--Aelske 29 sep 2009 16:36 (CEST)
thread_title:  Duutsj? Of Duits?
Euverlèk:Zelfkantj

message: Kan me nog kalle van emigrere es me e paar meter wieër över de grens geet wónne in de EU van allewiel?--Mergelsberg 5 okt 2009 21:14 (CEST)
replies: text: Waorsbook zaet: emigreren naar het buitenland verhuizen, Pruses is e anger landj es Nederlandj, dus 't hèt emigrere. --OosWesThoesBes 6 okt 2009 06:31 (CEST)
replies: text: :Vandale zaet evvel:uitwijken; het land verlaten wegens godsdienstige of politieke motieven of om elders zijn geluk te beproeven. Nederlanders die vlak över de grens óp 't Duutsj of 't Belsj geunt wónne, mae hie blieve wèrke, verzaeëkerd zeunt, de keender nao de sjoeël sjikke, bie de harmonie zeunt enz enz wieke neet oet, haant gèng politieke (of religieus) probleme hie en geunt in dat laand ooch neet hun geluk zeuke want ze verhoeze neet öm te integrere in die boetelandse grensplaatsje. De raejes öm te verhoeze zeunt d'r bevolkingsdruk, de gódkoper hoezer en vör de vermogenden, de belastingsvördele. Ich vin dan ooch dat d'r term emigrere in 't lemma verendert mót waeëre in verhoeze.--Mergelsberg 6 okt 2009 12:56 (CEST)
replies: text: ::Dao bin iech 't wel mèt ins, 't geit miestal allein mer um "financieel" reie. -  Pahles 6 okt 2009 13:00 (CEST)

text: ::Van d'n aandere kant zeet Vandale (14e editie): '1 · het land verlaten om zich voorgoed elders te vestigen en 2 · het land verlaten om godsdienstige of politieke redenen. Deen iersten oetlègk is netuurlek wel woer. -  Pahles 6 okt 2009 13:03 (CEST)
replies: text: :::Ich han de 11de editie. Of 't de bedoeling is öm vörgood te verhoeze vèlt in dit geval te betwiefele ömdat de raejes öm te verhoeze in praktisch nut (bv financiëel raejes) gezóch mótte waeëre. D'r besjteet 'ne tendaens dat luuj wer truuk kaome es ze owwer waeëre. Oetzoonderinge daoóp zeunt de gemengde huweleke natuurlek. Traditioneel volge in d'r Euregio de vrówwe d'r maan, en zien waerk, bie de keuze van de wónplaatsj en 't laand. In dat lètste geval ziet me allewiel dat bie 'n sjèjjing d'r oet Nederland aafkomstige partner, miestal de vrów mèt de keender, truuk keumt. Verhoeze nao 'n grensplaatsj in 't boetelaand is evvel get gaans aandersj, en problematischer, es verhoeze in Limburg zelf (get wat väöl luuj zich neet terdege genóg realisere) en dat mót ooch dudelek gemakt waeëre. Mesjie tóch e lemma emigratie aanmake oeë-in alles aan bod keumt? Ich zal dao dis daag 'ns aan beginne. Laot emigrere mer sjtoeë dan kan 'ne leenk gemakt werre.--Mergelsberg 6 okt 2009 13:31 (CEST)

message: Mesjiens mótte v'r waal ef d'rbie opmirke det de hujige gemèndje Zelfkantj neet gans euvereinkump mit 't drosamb Töddere. Zaofele en Diek bleve namelik bie Pruses, dewiel Mindergangelt waal nao Nederlandj góng. --OosWesThoesBes (euverlègk) 23 jan 2016 12:19 (CET)
replies: text: Kiek me'ns via dees site (örges tösse 1955-1962 zoget is de Zelfkantj ónger Nederlandj good te zeen) --OosWesThoesBes (euverlègk) 23 jan 2016 12:20 (CET)
thread_title:  Drosamb Töddere
Euverlèk:Graofsjapnómmers

message: Is 't de bedoeling tot d'n titel inkelvoud is of miervoud? -  Pahles 14 okt 2009 15:25 (CEST)

message: In 't Mestreechs sjrijf me Nómmer. -  Pahles 29 nov 2009 10:10 (CET)
thread_title:  Nómmer
Euverlèk:New York City

message: Es iech New York intoets bin iech hei. Wat 'ne kwatsj nao mien meining tot de pagina euver de staot New York (staot) mot gaon heite. Kèn eemse dit veraandere, want iech weit neet wie iech dat mot doen. New York is de staot, New York City is de stad. Zoe is dat bij eedere Wikipedia, dus boeveur neet hei?
-- Gebroeker:Ortjens 14 okt, 15:32 (CEST)
replies: text: Iech wèl dat wel doen, mer 't gief väöl links nao de redirek New York. Iech zal kieke wat iech mèt miene bot kin doen. -  Pahles 14 okt 2009 15:38 (CEST)
replies: text: :Bedaank ;) Iech zou 't zelf wel wille doen, mer iech weit neet ins of iech dee optie wel höb es gewoene grebroeker. - Gebroeker:Ortjens 15 okt 2009 19:03 (CEST)
replies: text: ::Iech höb 't aongepas, de doorverwiezing is weg. Dit soort werk wèls te neet mèt de hand doen, dat geit beter en VÄÖL sneller mèt 'ne bot. -  Pahles 15 okt 2009 21:12 (CEST)

text: :En iech bin 't neet demèt eins. Es 't artikel "New York" zoonder achterveugsel al zouw mote bestoon, daan moot dat goon euver de stad en neet de staot. Bis noe ins ierlek, boe höbste 't noe dèkser euver? Wat heet noe mier oetstraoling? Boebij kinste diech mier veurstèlle? Boe-euver zien noe allemaol leedsjes, beuk en films gemaak? En toch vint geer 't allebei sjijns vaanzelfsprekend tot New York euver de staot moot goon. Dat maag d'r miech minstes ins oetlègke. Steinbach Op nao de 10.000! 15 okt 2009 22:21 (CEST)
replies: text: ::Wat is 't probleem? De stad New York heit officieel New York City of The City of New York (zuuch ouch de website vaan de stad http://www.nyc.gov/). Tot 'ne zenger e leedsje heet gemaak euver de stad en 't daan New York neump, moot veur us gein reie zien um vaan de feite aof te wieke. Iech bin eigelek vaan meining tot New York 'n verdudelingspagina moot zien nao de versjèllende New Yorke (zuuch ouch :nl:New York). Kin metein de verwiezing nao dat leedsje debij. -  Pahles 16 okt 2009 09:44 (CEST)
replies: text: :::Jao, dat wèl iech ouch. Iech meinde eigelek tot dat al zoe waor. Steinbach Op nao de 10.000! 16 okt 2009 12:06 (CEST)
replies: text: ::::Iech höb 't aongepas. In de Nederlandse wikipedia heet 't artikel vaan de staot wel de naom New York (Staat). Mer 't is beter zoe. V'r kènne in dit geval beter nao de Ingelstaolege wikipedia loere, boe New York gewoen New York heet. Zoe es 't mot. Gebroeker:Ortjens 2 nov 2009 22:00 (CEST)

text: Iech höb dien bewèrkinge weer trökgedrejd. Veer hadde zjus aofgesproke tot v'r 'n VP zouwe make, zjus wie :nl:New York. D'n Ingelse Wiki gebruuk 'n gaanse aander meneer vaan verdudeleke, dat moos te neet euvernumme (zie zètte op eder pagina die eventueel nao aander pagina's zou kinne wieze 'n verdudeleking bove aon de pagina. Dat is evels väöl bewèrkeleker). -  Pahles 3 nov 2009 10:01 (CEST)
replies: text: :Óp 18 juni haat Pahles al 'ne vp gemakt New York--Mergelsberg 3 nov 2009 17:32 (CEST)
thread_title: New York is neet NY City
Euverlèk:Datief

message: Interessant artikel! Wèts se toevallig of berves ouch 'n euverbliefsel van de datief is? --De Seel 21 okt 2009 19:38 (CEST)
replies: text: Meistes duudj -es óp locatief (heives = nao heim, óngerwaeges etc.), de aaj oetgank veur de datief waar namelik -e (van goeden huize). Berves dink ich det ieëder gewuuen 'n weik gewaore vorm is van *baervoots (naaks-voots). --OosWesThoesBes 21 okt 2009 20:36 (CEST)
replies: text: :Danke veuren oetlik! Ich zaat al te twiefele, want berves steit ouch in 't Zwaams Waordebook en dao kinne ze heives neet (en mesjiens 't ganse versjiensel, behalve óngerwaeges). En dao staon wörkelik bienao alle wäörd van mien moderstaal in. :) Dan is heives dink ich gein weike vorm van heimwaarts (waat volges mich slech plat is)? Wie dan ouch, ich vinj 't sjoean klinke es se berves heives geis! :D --De Seel 21 okt 2009 21:28 (CEST)
replies: text: ::Haha :D Nae, w -> v is 'n raar verangering die in 't Limburgs gans vraemp is. Es ich zelf get óngerzeuk doon liek 't waal det 't 'n combinatie is van de aad-Indo-Germaanse oetgeng *-bʰ (mieërvawd datief/ablatief, bʰ -> b (de: leben, b -> v, li: laeve)) en *-su (mieërvawd locatief), meh mieë zinnigs durf ich d'r neet euver kwiet, went de locatief haet zich waorsjienlik neet doorgezatj in 't Germaans :) --OosWesThoesBes 22 okt 2009 06:31 (CEST)
replies: text: :::Mich vèltj nag e good veurbeildj van 't Mofers in: "Wo góng d'r haer? - Hae góng daoróppes." :) --OosWesThoesBes 22 okt 2009 19:04 (CEST)
replies: text: ::::Ao jao en hieroppes! Volges mich guuef 't tonnag mieë van die wäörd es se zóts dinke.
replies: text: :::::Helaas neet mieër al te productief bie de jeug, mer 't Limburgs haet minstes twieë naamvalle: nominatief en locatief :) --OosWesThoesBes 23 okt 2009 12:13 (CEST)
thread_title:  Berves
Euverlèk:Zate hermenie

message: Ich kèn nemes dae 'n joekskepèl 'n "fun orchestra" zaet.. 't Liek mich nagal nötteloeas óm 'n Ingelse vertaling hie te zètte die toch nemes gebroek, anges kènne weer aevegood ouch nag get Chinees, Frans, Spaans en Nederlands d'rbiezètte... --OosWesThoesBes 27 okt 2009 08:22 (CET)
replies: text: Ies idd. raar, iech höb 't weggehaold--Aelske 27 okt 2009 09:28 (CET)

message: Hoi, iech höb in mienen iefer die wijziging vaan Saschaporsche trökgedrejd, mer 't betröf hei de naom vaan 'n zate hermenie. Eigelek moot dat daan toch blieve stoon, neet? Es zie ziech zoe spelle (in 1959 waor dat ouch de spelling, allewel zie begós zien es 'Zaat Hermenieke'), kinne veer dao niks tege doen. Wat vint geer?-  Pahles 27 okt 2009 12:14 (CET)
replies: text: Perceis, "de" Zaate Herremenie sjrijf ziech zoe, mèt dobbel aa en 'ne svarabakti-sjwa. De naom vaan 't artikel moot natuurlek wel good' gespèld blieve. Steinbach Op nao de 10.000! 27 okt 2009 13:12 (CET)
replies: text: :Ich vinj ouch det 't "Zaate Herremenie" mót zeen in 't geval van die ein hermenie. 'ne Mèrknaam sjrieve weer ouch gewuuen hie es det 't door diezèlf wuuertj gedoon, dus ja. --OosWesThoesBes 27 okt 2009 13:55 (CET)
replies: text: ::Daanke !! eindelik zuut geer in dat iech ut goots verbeterd had! --Saschaporsche 27 okt 2009 17:22 (CET)

text: Maog iech dan toch waal effe zègke dat ut neet good (mèt 'n d) gesjpeld ies. 't Ies gewoon 'n aafkorting van het, dus moet 't gewoon 't zin (sjuus wie in 't Nederlands)--Aelske 27 okt 2009 18:01 (CET)
replies: text: :(kleine etymologische óngersteuning: 't kömp van "det". "het" beteikentj "zij (ev.)" en neet "het") --OosWesThoesBes 27 okt 2009 20:00 (CET)
replies: text: :: 't (zij) verwiest altied nao 'n concrete vrow, noeëts nao get vrowweleks. vb De harmonie sjpäölde sjón. Ze ( en noeëts 't) sjpäölde sjón. De Marie góng nao heem. 't (allewiel mieë ze) Góng nao heem. Waal 't harmonieke sjpäölde hael. 't (het) sjpäölde hael.--Mergelsberg 28 okt 2009 07:29 (CET)

text: ::Sjuus. Iech bedoelde eigelik 't lidwoord "het" (vanwege ièrder sjpelling in ander euverlèk), zoa-es ouch "'n" "'ne" en "d'r" neet es "un" "unne" en "der" gesjreve moete were.  Meh ouch bie "het" gebruuk es pers.vnw. moet 't (dat) es "'t" gesjreve were natuurlik.--Aelske 28 okt 2009 09:15 (CET)
thread_title:  Zate Herremenie
Euverlèk:Feyenoord

message: Kèn dees pagina neet baeter beveilig waere taenge anonieme bewèrkinge? Weer kènne waal blieve trökdrejje, mer det sjuut nieks óp. --OosWesThoesBes 28 okt 2009 14:16 (CET)
replies: text: Iech höb de pagina veur (veurluipig) 6 maond besjermp. Ze kènt noe allein door aangemelde persone bewèrk were.--Aelske 28 okt 2009 15:27 (CET)
replies: text: :Danke :) --OosWesThoesBes 28 okt 2009 17:43 (CET)

message: Wat miech steurt aon dees paasj is tot ze allein de successe vaan de club nump. Feyenoord heet toch, mier es de aander twie clubs vaan de traditioneel top-3, ouch slechte periodes gekind. Euver de aofgeloupe tien jaor steit beveurbeeld allein tot in 2008 de KNVB-beker woort gewonne, neet tot ze al veer kier achterein boete de top-3 zien geïndeg en sinds 2002 al neet mie bove de derde plaots koume. Ouch de financieel probleme boe-in de club al jaore zit koume gaaroet neet aon de orde. Steinbach 18 apr 2010 11:09 (CEST) P.S. Iech bin Ajacied, es me 't moch vraoge :-). Meh op Wikipedia bin iech veural Wikipediaon en loer iech nao eder artikel zoe.
replies: text: Hallo, iech höb wel gere tot geer commentaar gef es iech 'n NPOV-kwestie aonkaart! Steinbach 21 apr 2010 11:26 (CEST)
replies: text: :Veur miech maags te 't aonpasse, dao hoofs te gein touwstumming veur te vraoge (zeker neet es 't NPOV betröf). En al hielemaol es 't um vootbal geit!. -  Pahles | zègk 't mer 21 apr 2010 11:41 (CEST)
replies: text: ::Pas mer aan, es 't mer neutraal blief ;). Iech höb gein versjtand van voetbal. Toch zou iech gaere wille weite wat NPOV beteikent.--Aelske 21 apr 2010 12:24 (CEST)
replies: text: :::NPOV steit veur Neutral Point of View, ofwel Neutraal weergave vaan standpunte. -  Pahles | zègk 't mer 21 apr 2010 12:31 (CEST)

text: Aha, onbewus zag iech 't zelfde ;)--Aelske 21 apr 2010 15:54 (CEST)
replies: text: :Iech bin neet gans zeker vaan mien Oeals, meh wijer is 't zoe nao miene zin. Steinbach 2 mei 2010 12:04 (CEST)
thread_title:  NPOV
Euverlèk:Frankriek

message: De teks sjteit in 't Valkebergs dus Fraankriek pas dao neet in. Dao besjteit waal al 'ne redirect nao Fraankriek--Aelske 29 okt 2009 12:40 (CET)

message: Iech höb e artikel euver de Franse economie gesjreve in mien Limbörgs dialek, 't Mestreechs. Evels vin iech 't sjoener es dit artikel ziech gewoen aon 't origineel dialek hawt. Zaw iemes dit weer kinne euversjrieve nao 't Valkebergs? 't Gief mer e klein stökske teks, dus väöl wèrk is 't neet. Aelske mesjiens? --Ortjens 7 nov 2010 12:15 (CET)
replies: text: Gaer gedoon, groete ;)--Aelske 7 nov 2010 12:19 (CET)
thread_title: Mestreechse Economie
Euverlèk:Foekepot

message: Wat vaan dialek is dit? -- Gebroeker:Ortjens 19:54 2 november 2009 (CEST)
Hello,
Do you think it would be of some interest for visitors of this article to add (and translate!) this info:

message: * (Occitan, English, and French) Description of the traditional petadou used in the County of Nice, France.
(The general purpose of this site is about traditional music and dances from this part of Occitania, and give Occitan lyrics of numerous traditional songs.)
Mtcn 8 aug 2010 23:49 (CEST)
thread_title:  External link
Euverlèk:Blieriks

message: Hm... Iech dink neet tot me Italiaons zègk, en ouch neet in dit dialek. Of höb iech dat fout? -- Ortjens 13:49 21 november 2009 (CEST)
replies: text: Dit dialek is trouwens toch gewoen Mestreechs? -- Ortjens 13:49 21 november 2009 (CEST)
replies: text: :Die ierste alinea is inderdaad gewoen Mestreechs, dat zouw nog aongepas mote weure. -  Pahles 22 nov 2009 15:33 (CET)

message: Det is volges mich tonneet richtig... Bie mie weite zaet me op 't Blieëriks ik en neet ich. 't Oeas-Limbörgs kènmirk zich es 't gebied wo me ich, sjtein en zègke zaet; taengeneuver 't wèste (Centraal-Limbörgs) wo me ich, stein en zègke zaet; 't oeaste (Ripuarisch-Limbörgs) wo me ich/èch, sjtein en zage/zare zaet; 't zuje (Ripuarisch) wo me neet make, meh mache zaet; en 't wichtigste in dit val, 't naorde (Naord-Limbörgs/Kleverlandjs) wo me ik, stein en zègke zaet. In mien optiek viltj Blieërik óngere litste groep. --OosWesThoesBes (euverlègk) 11 jan 2018 11:58 (CET)
replies: text: :Doarum han ich doavuur 't begrip uëvergangsdialek gebroek, meh doamit kinste inderdoad versjillende kante óp. Wat ich doamit meinde, woar dat 't dialek zoeëwaal zujelige es noardelige kinmerke hat. Ich zouw missjien beëter Oeës-Limburg-Kleverlands uëvergangsdialek kinne sjrieve.  --SCV (euverlègk) 11 jan 2018 15:05 (CET)
replies: text: :Dank trouwes vuur 't aapasse va die kling sjtukskes Hollendsje teks. Get klopde inderdoad neet. --SCV (euverlègk) 11 jan 2018 15:12 (CET)
replies: text: ::Allewiel wuuertj 't dialek ingedeildj ónger 't mich-keteer. De neutraolste ómsjrieving zów get zeen wie "'t Ald Blieriks is 'n Noord-Limbörgs euvergangsdialek tösse 't Oeës-Limburgs en 't Kleverlands (zuuch ouch: mich-keteer)". --OosWesThoesBes (euverlègk) 11 jan 2018 16:06 (CET)
thread_title:  Oeas-Limbörgs
Euverlèk:Limbörgs vocabulair

message: Wiezoe kinne wäörd die eigesjappe van persoene besjrieve neet typisch Limburgs zien? Ouch die links nao "woord (etymologie)" zien oonzin: 't geit um 't woord, neet um de etymologie. De etymologie kin in 't artikel vaan dat woord, dao hove (in 't algemein) gein twie artikele aon besteid te weure! -  Pahles 22 nov 2009 15:52 (CET)
replies: text: :(Dit huèrt in dit euverlèk te sjtoon en neet in euverlek miemer.)"Typisch Limburgse" weurd ('t vreug ouch nog onderzeuk um d'r achter te kómme, welke dat zint!) huère volges miech in e woordebook thoes of op wiktionair, meh neet hie. Allein es d'r ech 'n artikel gesjreve weurt rond dat woord of begrip ies 't get veur de encyclopedie.--Aelske 22 nov 2009 19:42 (CET)
replies: text: ::Van jeder (zinnig) woord is 'n verhaol te verzinne. Kiek mèr nao b.v. de artikkele van Aelske euver Laammaeker, Vaeke, Breer, Sjtegel enz., volges mich echte Limburgse (of verlimburgse) weurd ouch al zint ze sóms aafgeleid van anger weurd oet anger tale. Volges mich kómme in 'ne gooje encyclopedie ouch dit saort weurd veur en in de anger Wiki's kómme ze ouch veur. Nogmaals es d'r mèr 'n verhaol biej is gemaak. Kiek ouch èns nao mien net aangemaakde artikel Batjakker es veurbeeld, dat heuërt toch zeker in deze Wiki thoes?? Pivos 22 nov 2009 20:11 (CET)
replies: text: ::Kiek :nl:Lijst van verschillen tussen Nederlands in Nederland, Suriname en Vlaanderen vör 'ne mäögeleke aanpak van dit lemma. Ich zal d'r wio voet doeë en es Pivos d'r tied haat öm dao get goods van te make vin 'ch dat prima. Ich han te väöl ander waerk óp 't momaent.--Mergelsberg 23 nov 2009 12:18 (CET)

message: Väöl vaan de lemma's die iech hei höb gelink um ze vaan hun weiskeendstatus te oontdoen, kinne zoonder probleme nao Wiktionair. Ze beeje nl. gein aander informatie es beteikenis, etymologie, dialekvariante en idioom, en dat huurt allemaol in dictionaire toes. 't Heet geine spood, meh mesjiens zouw  dao oets ins veur kinne zörge? Steinbach (euverlègk) 30 dec 2019 16:19 (CET)
replies: text: Dao kan ich waal 'ns veur kieke, meh ze staon hie neet ech inne waeg. Mien prioriteit oppe Wiktionair ligk veural op 't vervange van Hoeaglimbörgs; det liek mich get dringendjer. --OosWesThoesBes (euverlègk) 30 dec 2019 16:21 (CET)
replies: text: :Dao höbste geliek in. Wie iech al aongaof steit 't miech ouch neet in de weeg. Meh op de langen door hure dictionair-lemma's hei neet toes. Op de langen door kin iech trouwens zelf ouch (weer) get op Wiktionair goon doen. Steinbach (euverlègk) 30 dec 2019 16:26 (CET)
replies: text: ::Zeker, det kump waal :) --OosWesThoesBes (euverlègk) 30 dec 2019 19:47 (CET)
thread_title:  Wiktionair
Euverlèk:Mael (dörp)

message: Kènne weer dit neet baeter nao Mael (dörp) verplaatse? "mael" kèn baeter 'n verdudelikingspazjena waere, went "mael" bie ós is gemaole graan (nl: meel). --OosWesThoesBes 23 nov 2009 20:08 (CET)
replies: text: Ies al gebeurd ;)--Aelske 23 nov 2009 20:26 (CET)
replies: text: :Danke :) --OosWesThoesBes 23 nov 2009 20:28 (CET)
replies: text: ::Dit geldj eigelik ouch veur Pöt (dörp) en pöt (vereiniging). Dao ouch mer ein verduutsjingspagina van make? --De Seel 23 nov 2009 22:35 (CET)
replies: text: :::En netuurlik ouch 'n waterpöt. Ich dink det det ouch baeter 'n verdudelikingspazjena kèn waere jao :) --OosWesThoesBes 24 nov 2009 06:15 (CET)

message: Iech bin m'ch neet zeker euver de taol vaan dit artikel. G'r moot weite tot Mael es einege plaots in NL-Limbörg 'n ech Braobants dialek heet (en neet Kleverlands, wie in Noord-Limbörg), wat ouch nog ins sterk versjèlt vaan 't gewoen Meierijs wie ze dat wijerop in beveurbeeld Deurne (Däörze) spreke. 't Gief 'ne Maelsen dictionair, en dee gebruuk 'n gans aander spèlling es de Veldekespèlling. Mesjiens is die ouch neet veur dit dialek gesjik, wee zal 't zègke.
Wat iech wouw zègke: iemes heet dit artikel oets in 't Maels umgezat. Veer höbbe toen get correcties doorgeveurd, meh iech dink tot die wel ins neet kinne kloppe. ⵙⵜⴰⵢⵏⴱⴰⵅ 18 okt 2011 12:28 (CEST)
replies: text: Tsja.. Weer kinne lestig ónnag oetzönjeringe gaon make veur dialecte in Nederlands-Limburg. 't Is lestig óm den de grèns te gaon trèkke. Ich bön 't in eder geval gans mit dich èns det d'r foute gemaak kinne zeen. Nöm beveurbeildj e waord wie "ènvankèlek", die twieëdje è liek mich erg stèrk in 'n ónbeklemtoeandje positie (ouchal spraeke väöl Limburgers de sjwa oet es 'n klank die kórter bie de "è" kömp es de "ə") --OosWesThoesBes 18 okt 2011 22:15 (CEST)
replies: text: :De voesregel is veur miech: es 'nen echten dictionair besteit, maakste 'n oetzundering. Dat doen v'r noe ouch bij 't Venloos (wat sleiptoene oetsjrijf wie in oèt) en 't Mestreechs (wat wie veur de lèste spellingshervörming deiste ipv deis te heet, en brögk ipv brök). Es 'n aofwiekende spelling allein achteraof in ein of aander obscuur aajd idioticon steit, of de persoenleke keus vaan 'ne sjriever is (al is 'r nog zoe bekind), daan wèl iech dat neet tolerere. ⵙⵜⴰⵢⵏⴱⴰⵅ 18 okt 2011 23:42 (CEST)
replies: text: ::In principe redelik good aafgebakendj (al vinj ich det Veldeke mer 'ns mót acceptere det "brögk" in lien steit mit "blaad", en neet "blaat"), mer waat kinne v'r doon es d'r ein of anger dörp kump wo e waordebook kump die dusdanig van Veldeke aafwiek det 't nag koem te laeze vèltj? --OosWesThoesBes 19 okt 2011 10:27 (CEST)
replies: text: :::Dat kump al minder en minder veur. En Mael is e geval apaart, umtot me dao gei Limbörgs sprik. ⵙⵜⴰⵢⵏⴱⴰⵅ 19 okt 2011 11:33 (CEST)
replies: text: ::::Ja.. Waat Limburgs precies is, steit neet vas en is zieër subjectief. --OosWesThoesBes 19 okt 2011 13:02 (CEST)

text: :::Dao höb iech 't nog neet ins euver... ⵙⵜⴰⵢⵏⴱⴰⵅ 19 okt 2011 23:04 (CEST)
thread_title: Maels